Κατερίνα Γιώτα

Η **Κατερίνα Γιώτα** (3 Ιουλίου 1990, Αγία Πετρούπολη) είναι Ελληνίδα διεθνής αθλήτρια πετοσφαίρισης, η οποία κατά την περίοδο 2024-25 αγωνίζεται με τη φανέλα του Ηρακλής Κηφισιάς στο Πρωτάθλημα Πρε Λιγκ Ελλάδας στη θέση της κεντρικής.

## Καριέρα
Η Κατερίνα Γιώτα γεννήθηκε το 1990 στην Αγία Πετρούπολη της Ρωσίας. Το 2002 σε ηλικία 12 ετών ήρθε με τη μητέρα της στην Ελλάδα και εγκαταστάθηκε στα Γρεβενά, όπου και απέκτησε την ελληνική υπηκοότητα. Αρχικά ασχολήθηκε με την κολύμβηση αλλά σύντομα  την ανακάλυψε ο προπονητής Γιώργος Μέμτσας, που την έστρεψε στην πετοσφαίριση. Τα πρώτα της βήματα στο άθλημα τα έκανε στις ακαδημίες του Γ.Σ. Γρεβενών, στις οποίες παρέμεινε μέχρι το 2006. Έπειτα, ταξίδεψε στη Θεσσαλονίκη για λογαριασμό του Άρη Θεσσαλονίκης, στον οποίο υπέγραψε επαγγελματικό συμβόλαιο συνεργασίας διάρκειας δύο ετών.
Το 2008 εντάχθηκε στον Ηρακλή Κηφισιάς, στον οποίο παρέμεινε για πέντε χρόνια και με τον οποίο κατέκτησε δύο φορές την 3η θέση στο Πρωτάθλημα Ελλάδας τις περιόδους 2011-12 και 2012-13.

Το 2013 ο Ολυμπιακός καταφέρνει μετά από τρεις προσπάθειες να την πείσει να κατέβει στον Πειραιά. Μέχρι τότε η Κατερίνα Γιώτα χρησιμοποιούσε το αγαπημένο της Νο 13 στην φανέλα της, αλλά έμαθε ότι τέτοιο νούμερο δεν υπάρχει σε κανένα από τα τμήματα του Ολυμπιακού. Έτσι συμβιβάστηκε με το Νο 1, και κράτησε το 13 για μικρό διάστημα ακόμα στην Εθνική Ελλάδας, στην οποία ήταν από χρόνια βασικό στέλεχος.

Από το 2013 μέχρι την αποχώρησή της η Κατερίνα Γιώτα αποτέλεσε αναπόσπαστο μέλος της βασικής ομάδας των ερυθρολεύκων, συνέβαλε όσο λίγες αθλήτριες στην κυριαρχία της ομάδας του Πειραιά στον ελληνικό χώρο και αναγνωρίστηκε ως μία από τις κορυφαίες κεντρικές στην ιστορία της ελληνικής γυναικείας πετοσφαίρισης. Με τον Ολυμπιακό μέχρι το 2020 κατέκτησε όλους τους τίτλους στις εγχώριες διοργανώσεις, ήτοι 7 Πρωταθλήματα και 6 Κύπελλα Ελλάδας.
Κορυφαία στιγμή πάντως στην καριέρα της αποτελεί το Χρυσό Μετάλλιο του CEV Τσάλεντζ Καπ της περιόδου 2017-18 που κατέκτησε με τον Ολυμπιακό Πειραιώς. Στη διοργάνωση αυτή αναδείχθηκε επίσης ως η καλύτερη μπλοκέρ με 33 κερδισμένους πόντους από μπλοκ, και μέσο όρο 0,83 πόντους ανά σετ. Στις διεθνείς επιτυχίες της περιλαμβάνεται επίσης το Ασημένιο Μετάλλιο στο CEV Τσάλεντζ Καπ της περιόδου 2016-17, κατά το οποίο κατετάγη δεύτερη σε κερδισμένους μπλοκ-πόντους με 22 συνολικά, μετά την Ιβάνα Πρόκοπιτς της κυπελλούχου Μπουγιούκσεχιρ, που είχε 23.

Τον Ιανουάριο του 2021 εξαιτίας της Πανδημίας COVID-19 το Πρωτάθλημα Ελλάδας είχε διακοπεί και υπήρχε αβεβαιότητα στο πότε και εάν θα συνεχιστεί, οπότε ο Ολυμπιακός σεβόμενος τη βιοποριστική ανάγκη των πετοσφαιριστριών του, επέτρεψε σε όσες ήθελαν να συνεχίσουν την αγωνιστική περίοδο σε ομάδες του εξωτερικού. Έτσι η Κατερίνα Γιώτα συμφώνησε με τη Βάσας Βουδαπέστης, όπου κάλυψε το κενό της τραυματισμένης Αμπρόσιο Μέλανι. Τον Μάιο του 2021 η Κατερίνα Γιώτα και αφού είχε κατακτήσει την 3η θέση του πρωταθλήματος Ουγγαρίας επέστρεψε στον Πειραιά μαζί με τις Στέλλα Χριστοδούλου και Σάσκια Χίπε, που είχαν επίσης ξενιτευτεί για τους ίδιους λόγους.

Τον Μάιο του 2023 ο προπονητής του Ολυμπιακού Λορέντσο Μιτσέλι, που παρέμεινε στην ομάδα παρότι δεν πρόσφερε κάτι ιδιαίτερο, θεώρησε ότι η Κατερίνα Γιώτα δεν μπορούσε πλέον να προσφέρει τις υπηρεσίες της στις ερυθρόλευκες...

Ο Ολυμπιακός Πειραιώς αποχαιρέτησε την επί δέκα χρόνια βασική μπλοκέρ του με την ακόλουθη ανακοίνωση:
*«Σε ευχαριστούμε, Κατερίνα*
*Το καλοκαίρι του 2013, σε ηλικία 23 ετών, «κατηφόρισε» από την Κηφισιά στο Ρέντη. Με ένα μεγάλο χαμόγελο, η Κατερίνα Γιώτα εντάχθηκε στην ομάδα βόλεϊ Γυναικών του Ολυμπιακού. Και έτσι ολοκλήρωσε τη «θητεία» της στον Θρύλο. «Γεμάτη». Περήφανη. Δεν είναι και… λίγα τα όσα πέτυχε φορώντας την ερυθρόλευκη φανέλα.<br>
*Επτά πρωταθλήματα, έξι Κύπελλα, ένα ευρωπαϊκό, το Challenge Cup του 2018. Σε 10 χρόνια στο σύλλογο μας, η Κατερίνα κατέκτησε συνολικά 14 τρόπαια!*<br>
*Πέρα από σπουδαία αθλήτρια, μία εξαιρετική προσωπικότητα, που τίμησε με τον καλύτερο τρόπο τον Ολυμπιακό. Κατερίνα, σε ευχαριστούμε για όλα! Καλή συνέχεια στη ζωή και την καριέρα σου!*<br>
*Εις το επανιδείν!»* 

Την περίοδο [[Πρωτάθλημα πετοσφαίρισης Βόλεϊ Λιγκ γυναικών 2023-2024|2023-24]] η Κατερίνα Γιώτα επέλεξε να συνεχίσει την καριέρα της στην [[Κύπελλο Ελλάδας πετοσφαίρισης γυναικών 2022-2023|Κυπελλούχο 2023]] [[Α.Ε.Κ. (πετοσφαίριση γυναικών)|Α.Ε.Κ.]], με την οποία αναδείχθηκε Πολυτιμότερη Παίκτρια (MVP) της 10ης αγωνιστικής του [[Πρωτάθλημα πετοσφαίρισης Βόλεϊ Λιγκ γυναικών 2023-2024|Πρωταθλήματος Ελλάδας 2023-24]], και με την οποία κατέκτησε το Ασημένιο Μετάλλιο του [[Κύπελλο Ελλάδας πετοσφαίρισης γυναικών 2023-2024|Κυπέλλου Ελλάδας 2024]].<br>
Τον Μάϊο του 2024 η Κατερίνα Γιώτα εντάχθηκε στον Ηρακλή Κηφισιάς, την ομάδα στην οποία αναδείχθηκε ως ένα από τα μεγαλύτερα ταλέντα της εποχής της, γεγονός που επιβεβαιώθηκε από τη γεμάτη τίτλους καριέρα της.

=== Ατομικές επιτυχίες ===
Σε ατομικό επίπεδο η Κατερίνα Γιώτα εκτός από τη θέση της καλύτερης μπλοκέρ στο Τσάλεντζ Καπ του 2018, αναδείχθηκε Πολυτιμότερη Παίκτρια (MVP) του [[Πρωτάθλημα πετοσφαίρισης Α1 εθνικής κατηγορίας γυναικών 2015-2016| πρωταθλήματος 2015-16]], και αρκετές φορές Πολυτιμότερη Παίκτρια αγωνιστικής ημέρας του Πρωταθλήματος Ελλάδας.

Σε επίπεδο σπουδών η Κατερίνα Γιώτα είναι απόφοιτος της Γυμναστικής Ακαδημίας Αθηνών.

== Διεθνής καριέρα ==
Το ταλέντο και οι ικανότητες της Κατερίνας Γιώτα ξεχώρισαν από πολύ μικρή ηλικία. Ήδη το 2006 σε ηλικία 16 ετών, όταν αγωνιζόταν στον [[Άρης Θεσσαλονίκης (πετοσφαίριση γυναικών)|Άρη Θεσσαλονίκης]], έπαιξε στην Εθνική Κορασίδων, το 2008 στην Εθνική Νεανίδων και από το 2010 αποτέλεσε βασικό μέλος της [[Εθνική Ελλάδας (πετοσφαίριση γυναικών)|Εθνικής Γυναικών]],  στην οποία έχει πάμπολλες συμμετοχές. Έχει αγωνιστεί σε όλες τις μεγάλες διοργανώσεις, όπως στους Μεσογειακούς του 2013 και του 2018, σε αγώνες για την [[Ευρωπαϊκή Λίγκα πετοσφαίρισης γυναικών|Ευρωπαϊκή Λίγκα]], σε προκριματικούς [[Παγκόσμιο πρωτάθλημα πετοσφαίρισης γυναικών|Παγκόσμιων]]  και [[Ευρωπαϊκό πρωτάθλημα πετοσφαίρισης γυναικών|Ευρωπαϊκών]] πρωταθλημάτων, καθώς και στους τελικούς του Ευρωπαϊκού του 2021.<br>
Το 2013 συμμετείχε στις δύο φάσεις των Προκριματικών του Παγκοσμίου Πρωταθλήματος 2014  και ενδιάμεσα στους [[Μεσογειακοί Αγώνες|Μεσογειακούς]] της [[Μεσογειακοί Αγώνες 2013|Μερσίνης]], στους οποίους η Ελλάδα κατέλαβε την 5η θέση. Το 2014 συμμετείχε στους Προκριματικούς του Ευρωπαϊκού Πρωταθλήματος 2015  και της Ευρωπαϊκής Λίγκας. Το 2015 και το 2016 κατέκτησε το Χάλκινο Μετάλλιο στην Ευρωπαϊκή Λίγκα. Το 2017 ήταν βασική επίσης και στις δύο φάσεις των Προκριματικών του Παγκοσμίου του 2018.

Το 2018 ήταν βασικό στέλεχος της Εθνικής Ελλάδας που κατέκτησε το Ασημένιο μετάλλιο στους [[Μεσογειακοί Αγώνες 2018|Μεσογειακούς Αγώνες]] της [[Ταραγόνα]]ς, όπως και στους Προκριματικούς του Ευρωπαϊκού 2019, αλλά ένας σοβαρός τραυματισμός στο γόνατο στον τελικό του [[Κύπελλο Ελλάδας πετοσφαίρισης γυναικών 2018-2019|Κυπέλλου Ελλάδας 2019]]  την άφησε εκτός τελικής φάσης, στην οποία η Ελλάδα κατέλαβε τη 14η θέση. Επανήλθε στη βασική επτάδα της [[Εθνική Ελλάδας (πετοσφαίριση γυναικών)|Εθνικής ομάδας]] στους προκριματικούς  και στους τελικούς του Ευρωπαϊκού 2021, με τους οποίους τερμάτισε την καριέρα της στο αντιπροσωπευτικό συγκρότημα.<br>
Η Κατερίνα Γιώτα μέχρι τον Μάιο του 2018 είχε πραγματοποιήσει 93 επίσημες συμμετοχές με την [[Εθνική Ελλάδας (πετοσφαίριση γυναικών)|ελληνική εθνική ομάδα πετοσφαίρισης γυναικών]].

== Διεθνείς Τίτλοι - Διακρίσεις ==
*'Μεσογειακοί Αγώνες
*  2018: Ταραγόνα, Ισπανία

**[[Ευρωπαϊκή Λίγκα πετοσφαίρισης γυναικών|Ευρωπαϊκή Λίγκα]]
*  2015
*  2016

== Συλλογικοί τίτλοι - Διακρίσεις ==
=== Διεθνείς διοργανώσεις ===
**CEV Τσάλεντζ Καπ
*  2018 (Ολυμπιακός Πειραιώς)
*  2017 (Ολυμπιακός Πειραιώς)

### Εθνικά Πρωταθλήματα
**7 [[Πρωτάθλημα Ελλάδας πετοσφαίρισης γυναικών|Πρωταθλήματα Ελλάδας]]**
* 2013-14, 2014-15, 2015-16, 2016-17, 2017-18, 2018-19, 2019-20 (Ολυμπιακός Πειραιώς)
** **2η Θέση**: 2021-22, 2022-23 (Ολυμπιακός Πειραιώς)
** **3η Θέση**: 2011-12, 2012-13 (Ηρακλής Κηφισιάς), 2023-24 Α.Ε.Κ.

**Πρωτάθλημα Ουγγαρίας**
* **3η Θέση**: 2021 (Βάσας Βουδαπέστης)

### Εθνικά Κύπελλα
**6 [[Κύπελλο Ελλάδας πετοσφαίρισης γυναικών|Κύπελλα Ελλάδας]]** 
* 2014, 2015, 2016, 2017, 2018, 2019 (Ολυμπιακός Πειραιώς)
** **2η Θέση**: 2024 (Α.Ε.Κ.)

## Ατομικές Διακρίσεις
* Πρωτάθλημα Ελλάδας 2015-16: Πολυτιμότερη Παίκτρια (MVP) Πρωταθλήματος 
* Πρωτάθλημα Ελλάδας 2014-15: Κορυφαία επτάδα του Πρωταθλήματος 
* Πρωτάθλημα Ελλάδας 2012-13: Πολυτιμότερη Παίκτρια (MVP) 4ης αγωνιστικής 
* Πρωτάθλημα Ελλάδας 2014-15: Πολυτιμότερη Παίκτρια (MVP) 21ης αγωνιστικής 
* Πρωτάθλημα Ελλάδας 2016-17: Πολυτιμότερη Παίκτρια (MVP) 12ης αγωνιστικής 
* CEV Τσάλεντζ Καπ 2017-18: Καλύτερη μπλοκέρ 
* Πρωτάθλημα Ελλάδας 2023-24 Πολυτιμότερη Παίκτρια (MVP) 10ης αγωνιστικής 

## Παραπομπές


## Εξωτερικοί σύνδεσμοι - Πηγές
* Κατερίνα Γιώτα: Παρουσίαση - Ατομικά στοιχεία - Ομάδες - Διακρίσεις women.volleybox.net
* Κατερίνα Γιώτα: Παρουσίαση - Αγώνες - Διακρίσεις globalsportsarchive.com
* Κατερίνα Γιώτα: Ατομικά στοιχεία -  Ομάδες καριέρας greekvolley.eu
* Κατερίνα Γιώτα - Ευρωπαϊκή παρουσία www-old.cev.eu
* Συνέντευξη στον Γιάννη Στέλιο Παπαδόπουλο www.thecolumnist.gr 
* Εύα Χαντάβα και Κατερίνα Γιώτα στο contra.gr www.contra.gr 
* Δυναμικό Ολυμπιακού - Ιστοχώρος της CEV www-old.cev.eu
* Συνέντευξη Κατερίνας Γιώτα - Τζίνας Λαμπρούση www.sport24.gr 
* Κατερίνα Γιώτα: «Οι λόγοι της (προσωρινής) αποχώρησής μου από τον Ολυμπιακό» (Ιαν. 2021) wsl.gr 
* Συνέντευξη της Κατερίνας Γιώτα στη Μαριλένα Καλόπλαστου www.gazzetta.gr 
* Κατερίνα Γιώτα: «Υπάρχει τρομερή ανυπομονησία για το Ευρωπαϊκό 2021» (Συνέντευξη) www.volleyball.gr 

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες Άρη
Κατηγορία:Πετοσφαιρίστριες ΟΣΦΠ
Κατηγορία:Πετοσφαιρίστριες ΑΕΚ